**DREJTORIA E TE ARDHURAVE, PRONAVE PUBLIKE, LEJEVE DHE LIÇENSAVE**

Nr.\_\_\_\_\_\_\_\_Prot. Kukës me, \_\_\_.\_\_\_.2025

**PROJEKT - VENDIM**

Nr.\_\_\_\_\_\_Datë\_\_\_.\_\_\_.2025

**PËR**

**MIRATIMIN E RAPORTIT PËR VLERËSIMET DHE PARASHIKIMET AFATMESME TË TË ARDHURAVE TË BASHKISË KUKËS**

Bazuar ne ligjin Nr.139/2015, te miratuar me date 17.12.2015 “Per veteqeverisjen vendore” nenet 8/2, 9/1/1.3, 34, 54, ligjin Nr.44/2015, te miratuar me date 30.04.2015 “Kodi i Proçedurave Administrative ne RSH” *(i ndryshuar)*, ligjin Nr.68/2017, te miratuar me date 27.04.2017 “Për financat e vetëqeverisjes vendore” nenet 4,5,6,7,10,11,34, ligjin Nr.9632, datë 30.10.2006 "Për Sistemin e Taksave Vendore" *(i ndryshuar)*, nenet 4 (p.1,2),5, si dhe ne ligjin Nr.9936, datë 26.06.2008 “Për menaxhimin e sistemit buxhetor në Republikën e Shqipërisë” *(i ndryshuar)*, neni 2, 6 i propozoj Këshillit Bashkiak Kukës, të:

**MIRATOJE:**

**1.**Raportin per vleresimin dhe parashikimin afatmesem te te ardhurave te Bashkise Kukes, bashkangjitur ketij P/vendimi

 **KRYETARI**

 **Albert HALILAJ**

 **NE MUNGESE DHE ME URDHER**

 **ZV.KRYETARI**

 **Agron NUREDINAJ**

**Konc.** P.Guri\_\_\_\_\_\_\_\_\_\_\_\_\_\_\_\_\_

**Ligjshmeria**: E.Kerxhaliu\_\_\_\_\_\_\_\_\_\_\_\_\_

**Sekretari:** E.Ramallari\_\_\_\_\_\_\_\_\_\_\_\_

** DREJTORIA E TE ARDHURAVE, PRONAVE PUBLIKE, LEJEVE DHE LIÇENSAVE**

**RELACION**

**KËSHILLIT BASHKIAK KUKËS**

**PËR**

**MIRATIMIN E RAPORTIT PËR VLERËSIMET DHE PARASHIKIMET AFATMESME TË TË ARDHURAVE TË BASHKISË KUKËS**

Bazuar ne ligjin Nr.139/2015, te miratuar me date 17.12.2015 “Per veteqeverisjen vendore” nenet 8/2, 9/1/1.3, 34, 54, ligjin Nr.44/2015, te miratuar me date 30.04.2015 “Kodi i Proçedurave Administrative ne RSH” *(i ndryshuar)*, ligjin Nr.68/2017, te miratuar me date 27.04.2017 “Për financat e vetëqeverisjes vendore” nenet 4,5,6,7,10,11,34, ligjin Nr.9632, datë 30.10.2006 "Për Sistemin e Taksave Vendore" *(i ndryshuar)*, nenet 4 (p.1,2),5, si dhe ne ligjin Nr.9936, datë 26.06.2008 “Për menaxhimin e sistemit buxhetor në Republikën e Shqipërisë” *(i ndryshuar)*, neni 2, 6 bashkangjitur ketij Relacioni ju paraqesim P/Vendimin:

***“Per miratimin e Raportit per vleresimet dhe parashikimet afatmesme te te ardhurave te Bashkise Kukes”***

Autonomia fiskale, u garanton njësive të vetëqeverisjes vendore, drejtën për të vendosur e mbledhur taksa dhe tarifa vendore ne perputhje me kerkesat e percaktuara ne ligjin Nr.9632, datë 30.10.2006 *(i ndryshuar).* Çdo njesi e vetëqeverisjes vendore, synon ne drejtim te krijimit te burimeve financiare të nevojshme, për realizimin e funksioneve të saj.

Taksat dhe tarifat vendore, përbëjnë një burim të rëndësishëm financiar të buxhetit të pushtetit vendor. Reforma e decentralizimit ka bërë që shumë kompetenca dhe funksione të pushtetit qendror, të transferohen në pushtetin vendor.

Taksa dhe tarifat vendore, janë pagesa te detyrueshme dhe te pakthyeshme në buxhetin e organeve të veteqeverisjes vendore, te vendosura me ligj dhe që paguhen nga çdo subjekt i cili ushtron nje aktivitet ekonomik apo përfiton një shërbim publik në territorin e Bashkise Kukes.

Bashkia Kukes ne cilesine e autoritetit ﬁskal, ka te drejten ligjore për të realizuar përgjegjësitë ﬁskale në lidhje vendosjen e taksave vendore, mbledhjen dhe administrimin e tyre.

Sipas kerkesave te parashikuara ne nenin 34, te ligjit Nr.68/2017, te miratuar me date 27.04.2017 “Për financat e vetëqeverisjes vendore”, eshte percaktuar se, jo më vonë se data 31 janar, kryetari i njësisë së vetëqeverisjes vendore paraqet për shqyrtim e miratim në këshill raportin për vlerësimet dhe parashikimet afatmesme të të ardhurave për:

1. *dy vitet para vitit buxhetor;*
2. *vitin buxhetor;*
3. *tre vitet e ardhshme buxhetore.*

Në dokumentin e raportit te vleresimit dhe parashikimit afatmesem te te ardhurave, te Bashkise Kukes, jane përfshire:

1. *metodologjia e përdorur për parashikimet afatmesme të të ardhurave;*
2. *analiza të efekteve të politikave të reja fiskale ose të ndryshimit të atyre ekzistuese;*
3. *analiza e risqeve dhe masave për përballimin e tyre.*

**1.Metodologjia e përdorur për parashikimet afatmesme të të ardhurave:**

Parashikimi i të ardhurave për Bashkinë Kukes është mbështetur kryesisht në llogaritjet e kapacitetit të taksave e tarifave, informacion i përfituar nga programi i taksave vendore, në ecurinë e realizimit të tyre në dy vitet e para si dhe ne politikat e përcaktuara për periudhën në vijim, duke u mbështetur në aktet ligjore për to.

* Këto parashikime mbështeten në llogaritjet e përgjithshme që janë të lidhura ngushtë me masat, që pritet të ndërmerren nga administrata tatimore në bashkëpunim me strukturat përgjegjëse të Bashkisë, për realizimin e parashikimeve të pretenduara të të ardhurave.
* Parashikimi i të ardhurave për këtë periudhë afatmesme reflekton dhe ndryshimet në paketën fiskale si dhe parashikon rritjen e nivelit të të ardhurave nga taksat e tarifat vendore duke forcuar kapacitetet administruese dhe duke rritur numrin e taksapaguesve;

Modalitetet për ndryshimin e nivelit të taksës, përcaktimin e mënyrës së mbledhjes se tyre, etj., janë të përcaktuara në ligjin Nr.9632, datë 30.10.2006, “Për sistemin e taksave vendore” me amendimet përkatëse dhe në ligjin Nr.9920, datë 19.05.2008 “Për proçedurat tatimore në Republikën e Shqipërisë” *(i ndryshuar)*.

**2.Analiza të efekteve të politikave të reja fiskale:**

Në këtë parashikim janë marrë në konsiderate, disa element dhe tregues te veçante te cilet kane te bejne me rritjen e të ardhurave nëpërmjet:

* Rritjes së bazës së taksapaguesve dhe luftës kundër evazionit fiskal;
* Lehtësimit te proçedurave në marrëdhënie me subjektet ekonomik;
* Ecurine e realizimit të të ardhurave dhe analizes fiskale per çdo takse & tarife, si dhe faktorët që kanë ndikuar në rritjen ose pakësimin e arkëtimeve;

Per shkak te situates social-ekonomike, nuk ka ndryshim te kategorive te taksave dhe tarifave vendore, duke ruajtur nivelin e miratur ne vendimin e Keshillit Bashkiak Kukes

**3.Analiza e risqeve dhe masave për përballimin e tyre:**

Ne percaktimin e zerave, kategorive, nivelit te taksave dhe tarifave vendore, eshte marre ne konsiderate dhe analiza e riskut ne menyre qe te percaktohen ato elementë negativ te cilet mund te ndikojne ne mos realizimin e te ardhurave ne perputhje me planin e miratuar. Ne kete drejtim jane marre ne konsiderate elementet e meposhtem:

* Evidentimin e bizneseve të paregjistruara dhe detyrimin e tyre për tu regjistruar;
* Dhënien e informacionit periodik nga QKR-ja, pushtetit vendor, në lidhje me regjistrimin dhe çregjistrimin e bizneseve;
* Përmirësimin e metodave dhe proçedurave për mbledhjen e taksave & tarifave vendore;
* Investimet në modernizimin e mbledhjes së taksave vendore nëpërmjet programeve dhe softeve të ndryshme perben një tjetër sfidë për pushtetin vendor;
* Lidhja e politikave fiskale vendore me ato zhvillimore përsa i perket rishikimit te bazës së të ardhurave.

Referuar legjislacionit dhe vendimeve të Këshillit Bashkiak, për paketën fiskale vendore, për mbledhjen e të ardhurave, në Bashkinë Kukes eshte ngritur dhe struktura përkatëse me emertimin: Drejtoria e te Adhurave, Pronave Publike, Lejeve dhe Liçensave

Kjo drejtori, është struktura kryesore për mbledhjen dhe rakordimin e të gjitha të ardhurave të Bashkisë Kukës, e cila administron proçesin e mbledhjes së të ardhurave nga taksat e tarifat vendore për kategorinë e bizneseve, si dhe arkëton dhe ndjek proçesin e rakordimit për të ardhurat që mblidhen nga struktura të tjera të Bashkisë dhe nga Agjentët Tatimorë

Perspektiva afatmesme e vleresimit dhe parashikimit te te ardhurave, duhet qe të jete e integruar mirë në proçeset e planifikimit makrofiskal dhe përgatitjes së buxhetit.

Vizioni i Bashkise Kukesështë garantimi i një sistemi financiar, që nxit transparencën, përgjegjshmërinë, disiplinën fiskale dhe efikasitetin në menaxhimin dhe përdorimin e burimeve publike për ofrimin e shërbimeve të përmirësuara.

* Në Republikën e Shqipërisë sistemi i taksave përbëhet nga dy nivele: Taksat Kombëtare dhe Taksa vendore të cilat rregullohen nga legjislacioni përkatës.
* Të ardhurat e veta, të bashkive, krijohen kryesisht nga taksat dhe tarifat vendore, për të cilat njësitë vendore kanë autoritet të plotë ligjor, për të vendosur nivelin e taksës mbi atë orientues, ose tregues i cili përcaktohet me ligj.

Ne planifikimin e të ardhurave për periudhën 2025 – 2026, kemi marre në konsideratë dhe ndryshimet ligjore te miratuara deri me date 16.01.2024, për kategorite e taksave & tarifave vendore.

Sa me siper, i propozojme Keshillit Bashkiak Kukes qe te miratoje Raportin per vleresimin dhe parashikimin afatmesem te te ardhurave te Bashkise Kukes.

 ***Ju faleminderit !***

**DREJTORI**

**Perparim GURI**

***Kukes me, 16.01.2025***